АҞӘА, цәыббра 9 – Sputnik, Сариа Кәарацхьиаԥҳа. Аҟәатәи ақалақьтә еизара алхратә комиссиа аилазаара еиҿкаауп ҳәа Sputnik акорреспондент илзеиҭеиҳәеит ақалақьтә еизара ахада Дмитри Маршьан.
Аԥсны ахаланапхгараҭаратә усбарҭақәа рахь алхрақәа рзы акомиссиа иалахәылоуп ақалақьтә еизара аҟынтәи хәҩык акандидатцәа, ԥшьҩык – ақалақь ахадара аҟынтәи.
"Макьаназ еиҿкаау акомиссиоуп. Ақалақьтә еизара аилатәараҿы акандидатцәа шьақәдырӷәӷәоит. Ҳара быжьҩык ркандидатурақәа ҳҳәеит, аха ҩыџьа мап ацәыркит. Ԥшь-кандидатурак ақалақь ахадара иҳадыргалеит", - ҳәа азгәеиҭеит Маршьан.
Зынӡа акомиссиа иалахәхеит жәҩык: Адгәыр Лагәлаа, Асҭамыр Матуа, Лана Цаава, Саид Сангәлиа, Алхас Џьынџьал, Асҭамыр Ашәба, Рисмаг Аџьынџьал, Ҳамида Қәпалԥҳа, Аслан Џьынџьал. Акомиссиа ахантәаҩы макьаназ ихьӡ ҳәам.
Иара убас шәаԥхьар ҟалоит: